A TANÁCS 2007/528/KKBP EGYÜTTES FELLÉPÉSE

(2007. július 23.)

a mértéktelen sérülést okozónak vagy megkülönböztetés nélkül hatónak tekinthető egyes hagyományos fegyverek alkalmazásának betiltásáról, illetőleg korlátozásáról szóló egyezménynek az európai biztonsági stratégia keretében történő támogatásáról

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak 2. cikke (1) bekezdésére és 14. cikkére,

mivel:

Annak ellenére, hogy nagy előrelépés történt az egyetemes csatlakozás irányába, az ENSZ-tagállamok majdnem fele még nem csatlakozott ratifikáció révén vagy egyéb módon a CCW-hez és a hozzá tartozó jegyzőkönyvekhez. A csatlakozók aránya Afrikában, Ázsiában, különösen Délkelet-Ázsiában és a Közel-Keleten továbbra is alacsony. Azon államok fele azonban, amelyek még nem részes államai a CCW-nek, aknák és háborús robbanóanyag-maradványok által érintett állam. A CCW és a hozzá csatolt valamennyi jegyzőkönyv egyetemessé tétele a 2006–2011-es időszakban továbbra is a részes államok elsőrangú célkitűzése marad.

A CCW egyetemessé tételét célzó cselekvési terv meghatározza az ENSZ békéért és leszerelésért tevékenykedő regionális központjai, valamint szükség esetén a regionális szervezetek által az egyes térségek – különösen azok, ahol a CCW elfogadottsága továbbra is alacsony – jellegzetességeinek figyelembevételével a térségi fellépések összehangolásában játszott fontos szerepet.

ELFOGADTA EZT AZ EGYÜTTES FELLÉPÉST:

1. cikk

(1) A harmadik felülvizsgálati konferencián a CCW-ben részes államok által elfogadott, a CCW egyetemességét előmozdító cselekvési terv támogatása céljából az Európai Unió a következő célkitűzésekkel támogatja az egyezményt:

(2) Az (1) bekezdésben említett célkitűzések megvalósítása érdekében az EU megteszi a következő intézkedéseket:

A (2) bekezdésben említett intézkedések részletes leírását a melléklet tartalmazza.

2. cikk

(1) Ezen együttes fellépés végrehajtása az elnökség feladata, amelynek munkáját a Tanács főtitkára/a KKBP főképviselője segíti. A Bizottság teljes mértékben együttműködik.

(2) Az 1. cikk (2) bekezdésében említett intézkedések technikai végrehajtását a következők végzik:

Ezek feladataikat az elnökséget segítő főtitkár/főképviselő felügyelete alatt végzik. A főtitkár/főképviselő ebből a célból megköti a szükséges megállapodásokat az UN-ODA-val és a GICHD-vel.

(3) Az elnökség, a főtitkár/főképviselő és a Bizottság saját hatáskörének megfelelően rendszeresen tájékoztatja egymást e közös fellépés végrehajtásáról.

3. cikk

(1) Az 1. cikk (2) bekezdésében említett intézkedések végrehajtását szolgáló pénzügyi referenciaösszeg 828 000 EUR, amely az Európai Közösségek 2007-es általános költségvetéséből kerül kifizetésre.

(2) Az (1) bekezdésben meghatározott összegű támogatott kiadások kezelése az Európai Közösségek általános költségvetésére vonatkozó közösségi eljárásoknak és szabályoknak megfelelően folyik.

(3) A Bizottság felügyeli a (2) bekezdésben említett kiadás megfelelő kezelését, amely támogatásként kerül kifizetésre. E célból a Bizottság finanszírozási megállapodásokat köt az UN-ODA-val és a GICHD-vel. A megállapodásokban rendelkezni kell arról, hogy az UN-ODA és a GICHD biztosítsa az EU-hozzájárulások – azok nagyságrendjével arányos – nyilvánosságát.

(4) A Bizottság törekszik arra, hogy a (3) bekezdésben említett finanszírozási megállapodásokat ezen együttes fellépés hatálybalépését követően a lehető leghamarabb megkösse. A Bizottság tájékoztatja a Tanácsot az ezen eljárás során felmerülő bármely nehézségről és a finanszírozási megállapodások megkötésének időpontjáról.

4. cikk

Az elnökség – amelynek munkáját a főtitkár/főképviselő segíti – jelentést tesz a Tanácsnak ezen együttes fellépés végrehajtásáról az UN-ODA, illetve a GICHD által kéthavonta készített jelentés alapján. A Tanács által elvégzett értékelés e jelentéseken alapul. A Bizottság teljes mértékben együttműködik az elnökséggel ez irányú munkájában. A Bizottság jelentést tesz az együttes fellépés végrehajtásának pénzügyi vonatkozásairól.

5. cikk

Ez az együttes fellépés az elfogadásának napján lép hatályba.

Az együttes fellépés hatályát veszti a 3. cikk (3) bekezdésében említett két finanszírozási megállapodás közül az utolsó megkötésének időpontját követő tizennyolc hónappal vagy az elfogadásának időpontját követő tizenkét hónappal, ha ezen időszak alatt nem sikerült finanszírozási megállapodást kötni.

6. cikk

Ezt az együttes fellépést az Európai Unió Hivatalos Lapjában ki kell hirdetni.

MELLÉKLET

1. Célkitűzés

Ezen együttes fellépés általános célkitűzése a CCW egyetemessé tételének támogatása annak előmozdítása révén, hogy a még nem részes államok csatlakozzanak a CCW-hez, másrészt a CCW végrehajtásának előmozdítása.

A CCW-nek nyújtott uniós támogatás a CCW részes államainak 2006. november 7. és 17. között Genfben megtartott harmadik felülvizsgálati konferenciáján elfogadott, a CCW egyetemessé tételét célzó cselekvési tervben és a támogatási programban meghatározott területekre koncentrál.

2. A projekt

A projekt célja

A CCW tagságának növelése regionális és szubregionális munkaértekezletek révén, valamint a CCW és a hozzá csatolt jegyzőkönyvek végrehajtásának megerősítése a támogatói programhoz való hozzájárulás révén.

A nyitó munkaértekezlet és a regionális szemináriumok célja, hogy ösztönözzék a CCW szélesebb körű tagságát, és hogy azokban a régiókban felkészítsenek a CCW nemzeti végrehajtására. A munkaértekezlet és a szemináriumok célja a CCW-hez való csatlakozás előnyeinek és következményeinek elmagyarázása és a CCW nem részes államai szükségleteinek megértése.

A regionális szemináriumok a leszereléssel és a fegyverek elterjedésének megakadályozásával kapcsolatos kérdések megvitatásának fórumaként is szolgálnak majd, ideértve a kézi lőfegyverekkel és a könnyű fegyverekkel kapcsolatos kérdéseket: a lőszerek, a kereskedelem, valamint a megjelölés és nyomon követés kérdését is. Megvizsgálnak majd továbbá egyes konkrét nemzetközi humanitárius jogi elveket is.

A támogatói programhoz való hozzájárulás révén az EU többek között támogatja a CCW és az ahhoz csatolt jegyzőkönyvek aláíró és még nem részes államait abban, hogy élvezhessék a CCW tevékenységeiben való részvétel lehetőségének előnyeit, és, hogy megismerkedhessenek a CCW-vel kapcsolatos munkával. Az Unió a támogatói programban meghatározott összes operatív célt támogatja.

A projekt eredményei

i. Magasabb CCW-tagsági arány minden földrajzi térségben (Közép-Ázsiában, Nyugat- és Kelet-Afrikában, Afrika szarvában, a Nagy Tavak vidékén és Dél-Afrikában; Délkelet-Ázsiában, a Közel-Keleten és a Földközi-tenger térségében, Latin-Amerikában és a Karib-térségben, valamint a csendes-óceáni szigeteken).

ii. A CCW és csatolt jegyzőkönyvei megerősített végrehajtása.

iii. A regionális hálózatba szervezés megerősítése a CCW szempontjából lényeges területeken működő szubregionális szervezetek és hálózatok bevonásával.

iv. A valamennyi munkaértekezlet eredményeit, az előadásokat, a levont tanulságokat és a további lépésekre vonatkozó ajánlásokat tartalmazó kiadvány közzététele az ENSZ hivatalos nyelvein és ha szükséges, további nyelveken.

A projekt leírása

A projekt részét képezi egy nyitó munkaértekezlet megrendezése New Yorkban, mintegy hét regionális szeminárium és egy genfi záróülés megszervezése, kiadványok közzététele és a támogatói programhoz való hozzájárulás.

i. Nyitó munkaértekezlet

New Yorkban nyitó munkaértekezletet szerveznek a CCW-ben nem részes valamennyi állam és különösen azon államok számára, amelyek felé az Európai Unió Tanácsának német elnöksége nemrégiben diplomáciai lépéseket tett (1). A többek között az uniós intézményekből, a tagállamokból és a Vöröskereszt Nemzetközi Bizottságából érkező szakértők bemutatják a CCW jogi keretét, valamint a CCW-hez való csatlakozásból származó előnyöket és következményeket. Ennek a munkaértekezletnek az a célja, hogy a célállamokban fokozza a CCW-vel, valamint ezen együttes fellépésével és az ebben az összefüggésben megrendezésre kerülő regionális szemináriumokkal kapcsolatos tudatosságot. Továbbá hasznos kommunikációs csatornákat biztosít az EU számára.

A nyitó munkaértekezlet és a záróülés becsült költsége: 22 184 EUR

ii. Regionális szemináriumok

AFRIKA

a) Szeminárium a CCW-ről Kelet- és Nyugat-Afrika aláíró és nem részes államai számára annak érdekében, hogy megvalósuljon a döntéshozók és a regionális szervezetek részvétele. Meghívást kapnak Bissau-Guinea, Csád, Elefántcsontpart, Egyenlítői Guinea, Gabon, Gambia, Ghána, Guinea, Kamerun, Kenya, Mauritánia, Nigéria (2), Săo Tomé és Príncipe, Szudán és Tanzánia képviselői. Számos előadó – a Vöröskereszt Nemzetközi Bizottságából érkező előadókat is beleértve – tájékoztatni fogja a résztvevőket a CCW jogi keretéről, valamint a CCW-hez való csatlakozás jelentőségéről. Az egyetemessé tétel folyamatában való érintettsége és érdekeltsége alapján a CCW egy vagy két régióbeli részes állama is meghívást kap a szemináriumon való részvételre. Becsült költség: 106 036 EUR

b) Szeminárium a CCW-ről az Afrika szarva, a Nagy Tavak vidéke és Dél-Afrika nem részes államai számára annak érdekében, hogy megvalósuljon a döntéshozók és a regionális szervezetek részvétele. Meghívást kapnak Angola, Botswana, Burundi, a Comore-szigetek, Eritrea, Etiópia, Kongó, a Kongói Demokratikus Köztársaság, a Közép-afrikai Köztársaság, Madagaszkár, Malawi, Mozambik, Namíbia, Ruanda, Szomália, Szváziföld, Zambia és Zimbabwe képviselői. Számos előadó – a Vöröskereszt Nemzetközi Bizottságából érkező előadókat is beleértve – tájékoztatni fogja a résztvevőket a CCW jogi keretéről, valamint a CCW-hez való csatlakozás jelentőségéről. Az egyetemessé tétel folyamatában való érintettsége és érdekeltsége alapján a CCW egy vagy két régióbeli részes állama is felkérést kap a felszólalásra. Becsült költség: 61 685 EUR

LATIN-AMERIKA ÉS A KARIB-TÉRSÉG

c) Szeminárium a CCW-ről Latin-Amerika és a Karib-térség nem részes államai számára annak érdekében, hogy megvalósuljon a döntéshozók és a regionális szervezetek részvétele. Meghívást kapnak Argentína, Antigua és Barbuda, a Bahama-szigetek, Barbados, Belize, Dominika, a Dominikai Köztársaság, Grenada, Guyana, Haiti, Jamaica, Mexikó, Saint Kitts és Nevis, Saint Lucia, Saint Vincent és Grenadine-szigetek, Suriname, valamint Trinidad és Tobago képviselői. Számos előadó – a Vöröskereszt Nemzetközi Bizottságából érkező előadókat is beleértve – tájékoztatni fogja a résztvevőket a CCW jogi keretéről, valamint a CCW-hez való csatlakozás jelentőségéről. Az egyetemessé tétel folyamatában való érintettsége és érdekeltsége alapján a CCW egy vagy két régióbeli részes állama is felkérést kap a felszólalásra. Becsült költség: 55 769 EUR

A CSENDES-ÓCEÁNI SZIGETEK

d) Szeminárium a CCW-ről a csendes-óceáni szigetek nem részes államai számára annak érdekében, hogy megvalósuljon a döntéshozók és a regionális szervezetek részvétele. Meghívást kapnak a Fidzsi-szigetek, Kiribati, a Marshall-szigetek, Mikronézia, Niue, Palau, Pápua Új-Guinea, a Salamon-szigetek, Szamoa, Tonga, Tuvalu és Vanuatu képviselői. Számos előadó – a Vöröskereszt Nemzetközi Bizottságából érkező előadókat is beleértve – tájékoztatni fogja a résztvevőket a CCW jogi keretéről, valamint a CCW-hez való csatlakozás jelentőségéről. Az egyetemessé tétel folyamatában való érintettsége és érdekeltsége alapján a CCW egy vagy két régióbeli részes állama is felkérést kap a felszólalásra. Becsült költség: 129 781 EUR (3)

KÖZÉP-ÁZSIA

e) Szeminárium a CCW-ről Közép-Ázsia aláíró és nem részes államai számára annak érdekében, hogy megvalósuljon a döntéshozók és a regionális szervezetek részvétele. Meghívást kapnak Afganisztán (4), Azerbajdzsán, Kazahsztán, Kirgizisztán, Örményország és Tádzsikisztán képviselői. Számos előadó – a Vöröskereszt Nemzetközi Bizottságából érkező előadókat is beleértve – tájékoztatni fogja a résztvevőket a CCW jogi keretéről, valamint a CCW-hez való csatlakozás jelentőségéről. Az egyetemessé tétel folyamatában való érintettsége és érdekeltsége alapján a CCW egy vagy két régióbeli részes állama is felkérést kap a felszólalásra. Becsült költség: 72 174 EUR

DÉLKELET-ÁZSIA

f) Szeminárium a CCW-ről Délkelet-Ázsia aláíró és nem részes államai számára annak érdekében, hogy megvalósuljon a döntéshozók és a regionális szervezetek részvétele. Meghívást kapnak Bhután, Brunei Darussalam Állam, Indonézia, Kelet-Timor, a Koreai Népi Demokratikus Köztársaság, Malajzia, Mianmar, Nepál, Szingapúr, Thaiföld és Vietnam (5) képviselői. Számos előadó – a Vöröskereszt Nemzetközi Bizottságából érkező előadókat is beleértve – tájékoztatni fogja a résztvevőket a CCW jogi keretéről, valamint a CCW-hez való csatlakozás jelentőségéről. Az egyetemessé tétel folyamatában való érintettsége és érdekeltsége alapján a CCW egy vagy két régióbeli részes állama is felkérést kap a felszólalásra.

A KÖZEL-KELET ÉS A FÖLDKÖZI-TENGER TÉRSÉGE

g) Szeminárium a CCW-ről a Közel-Kelet és a Földközi-tenger térsége aláíró és nem részes államai számára annak érdekében, hogy megvalósuljon a döntéshozók és a regionális szervezetek részvétele. Meghívást kapnak Algéria, Bahrein, az Egyesült Arab Emírségek, Egyiptom (6), Irak, Irán, Jemen, Katar, Kuvait, Libanon, Líbia, Omán, Szaúd-Arábia és a Szíriai Arab Köztársaság képviselői. Számos előadó – a Vöröskereszt Nemzetközi Bizottságából érkező előadókat is beleértve – tájékoztatni fogja a résztvevőket a CCW jogi keretéről, valamint a CCW-hez való csatlakozás jelentőségéről. Az egyetemessé tétel folyamatában való érintettsége és érdekeltsége alapján a CCW egy vagy két régióbeli részes állama is felkérést kap a felszólalásra. Becsült költség: 47 677 EUR

iii. Záróülés

Miután a fent ismertetett szemináriumokra sor került, Genfben záróülést tartanak a tanulságok levonása és a CCW megerősítésére kész államok konkrét támogatási módjainak meghatározása céljából. A záróülés résztvevői az EU-elnökség, az uniós intézmények, valamint az UN-ODA, beleértve a CCW titkárságát, amennyiben szükséges, az UNIDIR, a Vöröskereszt Nemzetközi Bizottsága és a GICHD szakértői lesznek.

iv. Kiadványok

A valamennyi nyitó és regionális munkaértekezlet során végzett munkát és azok eredményeit, valamint az azokból levont tanulságokat brosúra formájában rögzítik, és azt kiadják az ENSZ hivatalos nyelvein és szükség szerint más nyelveken is. Ez a brosúra ajánlásokat tartalmaz majd a további lépésekre vonatkozóan. A brosúra különösen ki fogja emelni a Vöröskereszt Nemzetközi Bizottsága által ezen a területen biztosított szakértelmet és az általa ezen a területen tett erőfeszítéseket.

Becsült költség: 29 851 EUR

v. A támogatói programhoz nyújtott támogatás

Az EU hozzájárul az egyes hagyományos fegyverekről szóló egyezmény részes államainak harmadik felülvizsgálati konferenciáján elfogadott támogatói programhoz.

Az uniós hozzájárulás támogatja a támogatói program alapvető céljait, melyek a következők:

— a CCW és a hozzá csatolt jegyzőkönyvek végrehajtásának megerősítése,

— a CCW-ben és a hozzá csatolt jegyzőkönyvekben foglalt normák és elvek egyetemes betartásának előmozdítása,

— a CCW és a hozzá csatolt jegyzőkönyvek egyetemessé tételének támogatása,

— a részes államok közötti együttműködés, információcsere és konzultáció erősítése a CCW-hez és a hozzá csatolt jegyzőkönyvekhez kapcsolódó kérdésekben.

A támogatói program lehetővé teheti, hogy az érdekelt államok részére kérésre tanáccsal szolgáljanak és technikai segítséget biztosítsanak a CCW végrehajtásához (a támogatói program (4) bekezdésének iv. pontja).

A CCW részes államainak harmadik felülvizsgálati konferenciáján a támogatói program technikai irányítását a GICHD-re bízták.

Becsült költség: 250 000 EUR

3. Időtartam

Ezen együttes fellépés végrehajtásának becsült teljes időtartama 18 hónap.

4. Kedvezményezettek

Az egyetemessé tétellel kapcsolatos tevékenység kedvezményezettjei a CCW nem részes államai (aláíró és nem aláíró államok egyaránt).

A támogatói programhoz való hozzájárulás kedvezményezettjei a CCW részes és nem részes államai, a program fent meghatározott alapvető céljaival összhangban. Elsőbbséget kell biztosítani az aknák és háborús robbanóanyag-maradványok által érintett államoknak.

5. A végrehajtó szerv

Az elnökség – amelynek munkáját a főtitkár/főképviselő segíti – felelős ezen együttes fellépés politikai végrehajtásáért és felügyeletéért. Az elnökség a technikai végrehajtást a következőkre bízza:

— Az UN-ODA-ra a nyitó munkaértekezlet, a záróülés, a regionális szemináriumok és a kiadványok tekintetében. A regionális munkaértekezletek megszervezését az ENSZ békéért és leszerelésért tevékenykedő regionális központjai segítik. Az UN-ODA tevékenységeinek végzése során – szükség szerint – együttműködik a tagállamok és a Bizottság helyi képviseleteivel. A Vöröskereszt Nemzetközi Bizottsága, a CCW titkársága és az UNIDIR által biztosított szaktudást valamennyi tervezett tevékenységhez felhasználják. A nyitó munkaértekezletet és a záróülést a főképviselő személyes megbízottja szervezi meg, szorosan együttműködve az elnökséggel.

— A GICHD-re a támogatói programhoz való hozzájárulás tekintetében, a CCW részes államainak harmadik felülvizsgálati konferenciáján hozott határozatnak megfelelően. A harmadik felülvizsgálati konferencián elfogadott, a támogatói program létrehozásáról szóló határozat által előírt nem hivatalos irányítóbizottságban az Európai Uniót az elnökség képviseli, amelynek munkáját a főtitkár/főképviselő segíti. A nem hivatalos irányítóbizottság és a GICHD feladatkörét a CCW részes államainak harmadik felülvizsgálati konferenciáján hozott határozatnak megfelelően kell meghatározni.

6. Becsült szükséges eszközök

Az EU-hozzájárulás 100 %-ban fedezi az ebben a mellékletben ismertetett projektek végrehajtását. A becsült költségek a következők:

EUR — Nyitó munkaértekezlet és záróülés 22 184 — Regionális szemináriumok Kelet- és Nyugat-Afrika 106 036 Afrika szarva, a Nagy Tavak vidéke és Dél-Afrika 61 685 Latin-Amerika és a Karib-térség 55 769 A csendes-óceáni szigetek és Délkelet-Ázsia 129 781 Közép-Ázsia 72 174 A Közel-Kelet és a Földközi-tenger térsége 47 677 — Kiadványok 29 851 — Igazgatási költségek 36 671 — Előre nem látott kiadások 16 082 — A támogatói programhoz nyújtott támogatás 250 000 TELJES KÖLTSÉG 828 000

7. A projektek költségét fedező pénzügyi referenciaösszeg

A projektek összköltsége: 828 000 EUR

(1) 1. csoport: háborús robbanóanyag-maradványok által érintett, nem aláíró államok: Angola, Azerbajdzsán, Bissau-Guinea, Burundi, Csád, Eritrea, Etiópia, Irak, Jemen, Kongói Demokratikus Köztársaság, Kuvait, Libanon, Mauritánia, Mozambik, Nepál, Szaúd-Arábia, Szíria és Zambia. 2. csoport: háborús robbanóanyag-maradványok által érintett aláíró államok: Afganisztán, Szudán, Vietnam. 3. csoport: háborús robbanóanyag-maradványok által nem (súlyos mértékben) érintett aláíró államok: Egyiptom, Izland és Nigéria. 4. csoport: szükség szerint egyéb államok (± 65).

(2) A CCW aláíró állama.

(3) Az összevont Csendes-óceáni szigetek és Délkelet-Ázsia szeminárium.

(4) A CCW aláíró állama.

(5) A CCW aláíró állama.

(6) A CCW aláíró állama.